Det franske kollektivselskapet Keolis og vestlandske Fjord1 gikk sammen og vant anbudet om å kjøre Bybanen i selskapet Fjord1 Partner.

Nå selger Fjord1 sin andel i selskapet Fjord1 Partner til Keolis, og selskapet skifter navn til Keolis Norge.

– Etter seks år, har Fjord1 bestemt seg for å fokusere på kjernenvirksomheten sin, båt- og fergetjenester. Dette var en perfekt mulighet for Keolis å få fullt eierskap av datterselskapet i Bergen, og for å endre navn Fjord1 Partner til Keolis Norge, skriver det nye selskapet i en pressemelding.

Keolis Norge fortsetter å drifte Bybanen og ruster seg for den kommende utvidelsen. I juni 2016 vil Bybanen gå til Flesland.

– Ved å opprette Keolis Norge vil vi ikke bare fortsette å drive Bybanen, men vi vil også utforske andre vekstmuligheter i landet, sier CEO Bernard Tabary i en pressemelding.